《安适轩》
宋代·唐最

卧听潮音坐看山，烟萝静处闭禅关。都将物外红尘隔，占得壶中白日閒。

吟罢寒猿号木末，定回清磬落云间。高僧隐几无馀事，应笑劳生去又还。

作者简介：唐最，字梦得，怀安（今福建福州西南）人。神宗元丰二年（一○七九）进士（《淳熙三山志》卷二六）。徽宗政和中提点兖州东岳观（《宋会要辑稿》职官六八之三三）。